Talenti nga Kavaja, Aldo Xhahysa është vetëm 15 vjeç dhe po shkëlqen si portier i Ekipit Rovato U15.
Ai i ka rrënjët e tij në Synej të Kavajës ndërsa në ekipin ku aktivizohet luan si portier. Ai ka shfaqur të gjithë talentin e tij duke bërë ndeshje të mrekullueshme dhe marrë vlerësime pozitive nga shokët e ekipit dhe trainerët.
Salvatore Lefons, traineri i ekipit të tij i ka thurur lavde të shumta shqiptarit duke e konsideruar si portierin më të mirë në grupmoshën e tij.
Vetë Salvatore prej 15 vitesh ka qenë trajner dhe sot e gjen veten në radhët e "Rovato Calcio Under 15".